For doktorander med egenfinansiering eller ekstern finansiering (ikke finansiert av UiO)

Cristin (Current Research Information System in Norway) er et felles, nasjonalt system for forskningsresultatene for alle institusjoner i helsesektoren, instituttsektoren og universitets- og høyskolesektoren. De forskningsresultatene som registreres brukes i rapportering og som grunnlag for fordeling av midler, men også som synliggjøring og dokumentasjon av aktiviteten ved UiO. Cristin er følgelig en kanal der ditt doktorgradsprosjekt kan synliggjøres for et større publikum.

Videre gjør vi oppmerksom på at kandidater med ekstern finansiering skal oppgi Universitetet i Oslo samt hovedarbeidsgivers adresse på publikasjoner. Dette gjelder også arbeider som helt eller hovedsakelig er utført under ph.d.-utdanningen, men som publiseres senere (jf. Forskrift for graden ph.d. §17.2).

Hvis du har opptak på doktorgradsprogrammet ved HF med egenfinansiering eller ekstern finansiering ligger du ikke inne i personalsystemet ved UiO, noe som er en forutsetning for å kunne registreres i Cristin. For å kunne registrere din avhandling i Cristin må du derfor opprettes som gjest i personalsystemet ved UiO. For å oppnå dette er fakultetet avhengig av at du leser teksten under, printer ut gjeldende side og sender et signert eksemplar til fakultetets saksbehandler Andrea Wefring per post.

--------------------------------

Jeg bekrefter med dette at jeg har lest og forstått Universitetets IT-reglement, <https://www.uio.no/om/regelverk/it/it-reglement.html>, at jeg vil utnytte UiOs IT-ressurser på en lojal måte ovenfor UiO, at jeg forstår og aksepterer at personopplysninger om meg vil bli behandlet i UiOs personalsystem, UiOs adgangskontrollsystem og UiOs brukeradministrative system, samt hvilke begrensninger og forutsetninger som gjelder for tilgang til og utlevering av data på det personlige området opprettelsen av kontoen vil skape for meg.

Jeg aksepterer at jeg oppføres automatisk i universitetets elektroniske katalog, som er primærkilden for kontaktinformasjon om institusjonens personale. For mer informasjon, inkludert mulighet for reservasjon se:

<http://www.uio.no/om/regelverk/personal/felles/reservasjonsrett-elektronisk-katalog.html>

Signatur:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_